Steytler het aan die komitee gesê hy is van mening die saak moet eers na die grondwethof verwys word.
In ’n lywige skriftelike beswaar teen die voorgestelde wet sê VL die wye magte van die onteieningsgesag en die groot klem op onteiening in openbare belang, is vir hom ’n enorme probleem.
Hy is ook nie tevrede oor eienaars se beperkte toegang tot die howe en die afwenteling van onteieningsmagte na munisipaliteite nie.
Steytler het buite die stadsaal aan die groot groep boere gesê VL sal hom, indien nodig, tot die grondwethof wend.
Die parlementariërs en ’n regsverteenwoordiger van die staat het gesê die wysigingswet se doel is om die bestaande wetgewing met die Grondwet te laat strook om gelykheid te bevorder.
Die wet maak voorsiening vir verantwoordelike onteiening en daar is beskermingsmaatreëls vir die eienaars van eiendom daarin verskans.
Die parlementêre komitee het tot groot frustrasie van die gehoor ’n uur en ’n half laat vir die openbare sitting opgedaag. Mnr. Roy Jankielsohn, provinsiale DA-leier, Steytler en Nordier was hieroor ontsteld.
Me. Thandi Tobias, voorsitter van die parlementêre komitee, het verskoning gevra en gesê haar vlug gisteroggend van Kaapstad na Bloemfontein is vertraag. Ontevredenes het gesê vir só ’n belangrike geleentheid sien ’n mens toe dat jy reeds die vorige aand daar is.
Polisielede het die bende se BMW gewaar en hulle agternagesit toe ’n veiligheidswag van Chubb, wat ook op die inbrake gereageer het, die bende se motor ook gewaar het.
Een van die BMW se wiele het in die botsing egter ook afgebreek en die vier bendelede in die motor het uitmekaar gespat en in die bosse langs die pad probeer verdwyn.
Nog ’n bendelid het geringe beserings opgedoen toe ’n polisiehond hom gevang het. Die ander twee is ongedeerd aangekeer.
Volgens inligting word van die verdagtes verbind met die berugte bank- en casino-rowers wat as die Hammer Gang bekend staan.